Suchinthana/ta-wikipedia huggingface dataset:
கோட்டக்குப்பம்

கோட்டக்குப்பம் (Kottakuppam), இந்தியாவின், தமிழ்நாடு மாநிலம், விழுப்புரம் மாவட்டம், வானூர் வட்டத்தில் இருக்கும் ஒரு நகராட்சி ஆகும். 12 செப்டம்பர் 2021 அன்று இப்பேரூராட்சியை, நகராட்சியாக தரம் உயர்த்தப்பட்டது.

அமைவிடம் 
சென்னை - பாண்டிச்சேரி வழித்தடத்தில், கிழக்கு கடற்கரை சாலையில் அமைந்த கோட்டக்குப்பம் நகராட்சி பாண்டிச்சேரி நகரத்தை ஒட்டி வடக்கு பகுதியில் உள்ளது. புதுவை மாநிலத்தின் புதுச்சேரி நகராட்சிக்கும் உழவர்கரை நகராட்சியை சார்ந்த காலாப்பட்டு பகுதிக்கும் நடுவில் வங்காள விரிகுடா கடற்கரையில் அமைந்துள்ளது; மேற்கில் விழுப்புரம் 35 கிமீ தொலைவில் உள்ளது. கோட்டகுப்பம் நகராட்சி மிக மிக அழகான கடற்கரைகளை கொண்ட அழகான ஒரு தமிழக நகரம் ஆகும். இந்த நகரம் பெரும்பாலும் தென்னந்தோப்புகளாக காட்சி அளிக்கும். இது கிழக்கு கடற்கரை சாலையில் அமைந்துள்ள புதுச்சேரி நகரத்தின் நுழைவாயில் ஆகும். இந்த நகராட்சியின் உட்பகுதிகள் சின்ன கோட்டக்குப்பம், இந்திரா நகர், ரஹமத் நகர், சின்ன முதலியார்சாவடி, பெரிய முதலியார்சாவடி போன்றவைகள் ஆகும். இங்கு காவல் நிலையம், பேருந்து நிலையம்,  நகராட்சி அலுவலகம், வங்கிகள் ஆகியவை அமைந்துள்ளன. மேலும் இங்குள்ள ஜாமிய மஸ்ஜித் மசூதி ஆற்காட் நவாப்பினால் 1867 கட்டப்பட்ட பழமையான மசூதி ஆகும்.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 7,048    வீடுகளும், 31,726 மக்கள்தொகையும் கொண்டது. மேலும் இந்நகராட்சியின் எழுத்தறிவு 81.4% மற்றும் பாலின விகிதம் 1,000 ஆண்களுக்கு,  1,022 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 933  பெண் குழந்தைகள் வீதம் உள்ளனர்.  பட்டியல் சாதியினரும் பட்டியல் பழங்குடியினரும் முறையே 3,888 மற்றும் 106 ஆகவுள்ளனர்.

மேற்கோள்கள்

வெளி இணைப்புகள் 
 கோட்டக்குப்பம் செய்திகள் - Kottakuppam Today News 
 கோட்டக்குப்பம்

விழுப்புரம் மாவட்ட நகராட்சிகள்
கிருஷ்ணசமுத்திரம்

கிருஷ்ணசமுத்திரம் (ஆங்கிலம்:Krishnasamudram), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9254 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். கிருஷ்ணசமுத்திரம் மக்களின் சராசரி கல்வியறிவு 84% ஆகும்,  இதில் ஆண்களின் கல்வியறிவு 87%,  பெண்களின் கல்வியறிவு 80% ஆகும். இது இந்திய தேசிய சராசரி கல்வியறிவான 59.5% விட கூடியதே. கிருஷ்ணசமுத்திரம் மக்கள் தொகையில் 8%  ஆறு வயதுக்குட்பட்டோர் ஆவார்கள்.

ஆதாரங்கள்

தமிழ்நாடு மாநிலத்திலுள்ள ஊர்களும் நகரங்களும்
குன்றத்தூர்

குன்றத்தூர் (ஆங்கிலம்:Kundrathur), இந்தியாவின், தமிழ்நாடு மாநிலத்தில் சென்னையின் புறநகர்ப் பகுதிகளில் ஒன்றாகும். இது செங்கல்பட்டு மாவட்டத்தில் உள்ள குன்றத்தூர் வட்டத்தில்  இருக்கும் ஒரு நகராட்சி ஆகும். 12 செப்டம்பர் 2021 அன்று இப்பேரூராட்சி நகராட்சியாக தரம் உயர்த்தப்பட்டது.

குன்றத்தூர் வட்டத்தின் வட்டாட்சியர் அலுவலகம் மற்றும் குன்றத்தூர் ஊராட்சி ஒன்றியத்தின், வட்டார வளர்ச்சி அலுவலகம் குன்றத்தூரில் இயங்குகிறது. இது சென்னை பெருநகர் பகுதியின் ஒரு அங்கம் ஆகும். 

குன்றத்தூர் நகராட்சி சென்னை பெருநகர வளர்ச்சிக் குழும எல்லைக்குட்பட்ட வளர்ந்து வரும் பகுதியாகும். பெரியபுராணம் எனும் நூலை இயற்றிய சேக்கிழார் பிறந்த ஊராகும். இவ்வூரின் குன்றில் அமைந்துள்ள முருகன் கோயில் மிகவும் புகழ் பெற்றது. இங்குள்ள திருநாகேஸ்வர திருக்கோயில், சென்னையை சுற்றியுள்ள நவக்கிரகத் தலங்களுள் ஒன்றாகும். குன்றத்தூரை ஒட்டி சென்னை மாநகர வெளிவட்ட சிறப்பு புறவழிச் சாலையான வண்டலூர் - மீஞ்சூர் சாலை அமைந்துள்ளது.

அமைவிடம்  
குன்றத்தூர், காஞ்சிபுரத்திலிருந்து 50 கி.மீ தொலைவில் உள்ளது. இதனருகே அமைந்த தொடருந்து நிலையம் 9 கி.மீ தொலைவில் உள்ள பல்லாவரம் தொடருந்து நிலையம் ஆகும். இதன் வடக்கே போரூர் 9.5 கி.மீ; தெற்கே தாம்பரம் 10 கி.மீ தொலைவில் உள்ளது.

நகராட்சியின் அமைப்பு                     
9 ச.கி.மீ. பரப்பும், 30 நகராட்சி மன்ற உறுப்பினர்களையும் கொண்ட இந்த நகராட்சி, திருப்பெரும்புதூர் சட்டமன்றத் தொகுதி மற்றும்  திருப்பெரும்புதூர் மக்களவைத் தொகுதிக்கு உட்பட்டதாகும். 2011-ஆம் ஆண்டு மக்கள் தொகை கணக்கெடுப்பின்படி இந்த நகராட்சி 54,986 மக்கள்தொகை கொண்டது.

கோவில்கள் 
 குன்றத்தூர் முருகன் கோயில்

மேற்கோள்கள் 

காஞ்சிபுரம் மாவட்ட நகராட்சிகள்
குறிச்சி

குறிச்சி (ஆங்கிலம்:Kurichi), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தின்  கோவை தெற்கு வடடத்தில் கோயம்புத்தூர் மாநகராட்சிக்கு அருகில் உள்ள நகராட்சி ஆகும். குறிச்சி நகராட்சி 21 வார்டுகள் கொண்டது.  2004-இல் குறிச்சி நகராட்சியாக தரம் உயர்த்தப்பட்டது. 2011 தமிழ்நாடு சட்டமன்றத் தேர்தலுக்கு குறிச்சி நகராட்சியை கோயம்புத்தூர் மாநகராட்சியுடன் இணைக்கப்பட்டது.

மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 1,23,667  மக்கள் இங்கு வசிக்கின்றார்கள். இவர்களில் 61,815 ஆண்கள்,  பெண்கள் 61,852 ஆவார்கள். குறிச்சி நகராட்சியின் சராசரி கல்வியறிவு 89.93%ஆகும்,  இதில் ஆண்களின் கல்வியறிவு 93.82%,  பெண்களின் கல்வியறிவு 86.05% ஆகும்.  குறிச்சி மக்கள் தொகையில்  ஆறு வயதுக்குட்பட்டோர் 12,987 ஆவார்கள். பாலின விகிதம் 1000 ஆயிரம் ஆண்களுக்கு 1001 பெண்கள் வீதம் உள்ளனர். மக்கள்தொகையில் இந்துக்கள் 85,291 (68.97%), இசுலாமியர்	24,276	(19.63%), கிறித்தவர் 13,462 (10.89%), மற்றவர்கள் 0.51% ஆக உள்ளனர். சீக்கியர்

மேற்கோள்கள் 
 

கோயம்புத்தூர்
கோயம்புத்தூர் மாவட்டம்
குறிஞ்சிப்பாடி

குறிஞ்சிப்பாடி (ஆங்கிலம்:Kurinjipadi), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள குறிஞ்சிப்பாடி வட்டத்தில் இருக்கும் ஒரு சிறப்பு நிலை பேரூராட்சி மற்றும் பட்டணம் ஆகும். குறிஞ்சிப்பாடி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

இது கடலூர்-திருச்சி கடலூர்-சேலம் செல்லும் தேசிய நெடுஞ்சாலையில் பசுமை நிறைந்த வயல்கள் சூழ்ந்த இடத்தில் அமைந்துள்ளது. இதன் அருகில் சிதம்பரம், கடலூர், விருத்தாசலம், பண்ருட்டி, நெய்வேலி நகரியம் மற்றும் பாண்டிச்சேரி நகரங்கள் உள்ளன. குறிஞ்சிப்பாடியின் முக்கியத் தொழிலாக கைத்தறி லுங்கிகள், மணிலா உற்பத்தி & மளிகை மொத்த வியாபாரம் உள்ளது

அமைவிடம் 
குறிஞ்சிபாடி நகருக்கு கிழக்கில் கடலூர் 32 கிமீ; மேற்கில் விருத்தாசலம்  31 கிமீ; வடக்கில்  பண்ருட்டி 32 கிமீ; தெற்கில் சேத்தியாத்தோப்பு 19 கிமீ வடமேற்கு நெய்வேலி 15 கிமீதொலைவில் உள்ளது.

பேரூராட்சியின் அமைப்பு                    
13.95 சகிமீ பரப்பும் , 18  பேரூராட்சி மன்ற உறுப்பினர்களையும்,  156 தெருக்களையும் கொண்ட  இப்பேரூராட்சி தமிழ்நாட்டின் பெரிய பேரூராட்சிகளில் ஒன்றுகுறிஞ்சிப்பாடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2023-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 8509   வீடுகளும், 37000 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 81.5%   மற்றும்  பாலின விகிதம் 1,000 ஆண்களுக்கு, 995  பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  4,206 மற்றும்  183 ஆகவுள்ளனர்.

ஆதாரங்கள்

கடலூர் மாவட்டத்தில் உள்ள பேரூராட்சிகள்
குத்தாலம்

குத்தாலம் (ஆங்கிலம்:Kuthalam), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில் உள்ள குத்தாலம் வட்டம் மற்றும் குத்தாலம் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும்.குத்தாலம் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது .

இது மயிலாடுதுறையிலிருந்து கும்பகோணம் செல்லும் சாலையில் அமைந்துள்ளது. மயிலாடுதுறையிலிருந்து சுமார் 12 கிலோ மீட்டர் தொலைவில் அமைந்துள்ளது. 

தேவாரத் திருத்தலங்களில் ஒன்றான திருத்துருத்தி என்னும் ஊரே குத்தாலம் என்னும் பெயரைப் பெற்றுள்ளது. துருத்தி என்பது ஆறு பிரியுமிடத்தில் துருத்திகொண்டிருக்கும் ஊர். திருமணஞ்சேரி கோவில் இந்த ஊரின் வெகு அருகில் அமைந்துள்ளது.

அமைவிடம்
மயிலாடுதுறை - கும்பகோணம் செல்லும் சாலையில், மயிலாடுதுறையிலிருந்து 12 கிமீ, கும்பகோணத்திலிருந்து 25 கிமீ தொலைவிலும் குத்தாலம் பேரூராட்சி உள்ளது.

பேரூராட்சியின் அமைப்பு             
6.60  சகிமீ பரப்பும், 15 வார்டுகளும், 120 தெருக்களும்  கொண்ட இப்பேரூராட்சி  மயிலாடுதுறை (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி, 4,059 வீடுகளும், 15 பேரூராட்சி மன்ற உறுப்ப்பினர்களும் கொண்ட குத்தாலம் பேரூராட்சியின் மொத்த மக்கள்தொகை 16,125  ஆகும். அதில் ஆண்கள்  8,013  ஆகவும், பெண்கள் 8,112  ஆகவும் உள்ளனர். ஆறு வயதிற்குட்ட குழந்தைகள் 951  ஆகவுள்ளனர். பாலின விகிதம் ஆயிரம் ஆண்களுக்கு 1012 பெண்கள் வீதம் உள்ளனர். எழுத்தறிவு 90.79% ஆகும்.  மக்கள்தொகையில் இந்துக்கள் 85.12% ஆகவும், இசுலாமியர் 13.44% ஆகவும், கிறித்தவர்கள் 1.40% ஆகவும், பிறர் 0.04% ஆகவும் உள்ளனர்.

வெளி இணைப்புகள்
குத்தாலம் பேரூராட்சியின் இணையதளம்

ஆதாரங்கள்

மயிலாடுதுறை மாவட்டம்
மயிலாடுதுறை மாவட்டத்தில் உள்ள பேரூராட்சிகள்
மயிலாடுதுறை மாவட்ட ஊர்களும் நகரங்களும்
குழித்துறை

குழித்துறை (ஆங்கிலம்:Kuzhithurai), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் உள்ள விளவங்கோடு வட்டத்தில் இருக்கும் ஒரு நகராட்சி ஆகும்.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 5,519 குடும்பங்களையும் கொண்ட இந்நகரத்தின் மக்கள்தொகை ஆகும். 21,307 அதில் 10,539 ஆண்களும், 10,768 பெண்களும் உள்ளனர். இந்நகரத்தின் எழுத்தறிவு 94.1%  மற்றும் பாலின விகிதம் ஆண்களுக்கு, 1,022 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 1829 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 984 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 309 மற்றும் 4 ஆகவுள்ளனர். மக்கள்தொகையில் இந்துக்கள் 43.57%, இசுலாமியர்கள் 4.91%, கிறித்தவர்கள் மற்றும் பிறர் 0.% ஆகவுள்ளனர்.

மேற்கோள்கள் 

கன்னியாகுமரி மாவட்ட நகராட்சிகள்
 தமிழ்நாடு மாநிலத்திலுள்ள ஊர்களும் நகரங்களும்
இலப்பைகுடிக்காடு

இலப்பைக்குடிக்காடு (Labbaikudikadu), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டம், குன்னம் வட்டத்தில் உள்ள முதல் நிலை பேரூராட்சி ஆகும்.

அமைவிடம்
பெரம்பலூர் - சென்னை தேசிய நெடுஞ்சாலையில் அமைந்த இலப்பைகுடிக்காடு  பேரூராட்சி, பெரம்பலூரிலிருந்து 25 கி.மீ. தொலைவில் உள்ளது.

பெரம்பலூர்–தென் ஆற்காடு மாவட்ட எல்லையாக அமைந்துள்ள வெள்ளாற்றின் தென் கரையில் அமைந்துள்ளது. மேற்கே திருமாந்துறையும், கிழக்கே கீழக்குடிக்காடும், தெற்கே பென்னக்கோணமும், பெருமத்தூரும், வடக்கே வெள்ளாறும் அதற்கடுத்து கடலூர் மாவட்டத்தின் அரங்கூரும் அமைந்துள்ளது.

பேரூராட்சியின் அமைப்பு             
4.5 சகிமீ பரப்பும், 15 வார்டுகளும், 8 தெருக்களும்  கொண்ட இப்பேரூராட்சி  குன்னம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2560 வீடுகளும், 11891 மக்கள்தொகையும் கொண்டது.

போக்குவரத்து

பேருந்து 
இலப்பைக்குடிக்காட்டிலிருந்து சென்னை, திருச்சி , பெரம்பலூர், வ. களத்தூர், தொழுதூர், வைத்தியநாதபுரம், திட்டக்குடி, விருத்தாசலம், அரியலூர் , துங்கபுரம், அத்தியூர், வேப்பூர், குன்னம், கிழுமத்தூர்,சு. ஆடுதுறை ஊராட்சி ஆகிய ஊர்களுக்குச் செல்ல அரசு மற்றும் தனியார் பேருந்து வசதி உள்ளது.

அருகிலுள்ள தொடர்வண்டி நிலையம்
 அரியலூர் தொடருந்து நிலையம் (சிற்றுந்தில் 30 நிமிட‌ நேர பயணம்)

அருகிலுள்ள விமான நிலையங்கள்
 திருச்சிராப்பள்ளி_பன்னாட்டு_வானூர்தி_நிலையம் (சிற்றுந்தில் 1 மணி நேர பயணம்)  
 சென்னை பன்னாட்டு வானூர்தி நிலையம் (சிற்றுந்தில் 4 மணி நேர பயணம்)

பள்ளிவாசல்கள்
 மேற்கு ஜாமிஆ மஸ்ஜித்
 பந்தே நவாஜ் மஸ்ஜிது (தைக்கால் பள்ளி)
 கிழக்கு ஜூம்மா பள்ளிவாசல்
 கிழக்கு பழைய பள்ளிவாசல்
 பிலால் பள்ளிவாசல்
 தாருஸ்ஸலாம் தவ்ஹீத் பள்ளிவாசல்
 தமிழ்நாடு தவ்ஹீத் ஜமாஅத் பள்ளிவாசல்

கோயில்கள்
 செல்வ விநாயகர் ஆலயம்

பள்ளிக்கூடங்கள்

மருத்துவமனைகள்
 அரசு ஆரம்ப சுகாதார நிலையம் 
 கே.எம்.ஏ. மருத்துவமனை
 தினகரன் மருத்துவமனை
 மகேந்திரன் மருத்துவமனை
 பிரியதர்ஷினி சேகர் மருத்துவமனை
 எஸ். எம். ஏ மருத்துவமனை
 தாஜ் பல் மருத்துவமனை
 இர்பா பல் மருத்துவமனை
 சுகம் மெடிக்கல் சென்டர்
 பிரியா கிளினிக்
 ஹம்னா குழந்தைகள் மருத்துவமனை
 ஜமாலி மருத்துவமனை
 கிரஸென்ட் மருத்துவமனை

பல்துறை அரசு அலுவலகங்கள்
 பேரூராட்சி அலுவலகம்
 கிளை அஞ்சல் நிலையம்
 உதவி மின்செயற்பொறியாளர் அலுவலகம்
 கிராம நிர்வாக அலுவலர் அலுவலகம்
 வருவாய் ஆய்வாளர் அலுவலகம்
 கிளை நூலகம்
 பி.எஸ்.என்.எல் மின்னணுத்தொலைப்பேசி அலுவலகம்
 அரசு ஆரம்ப சுகாதார நிலையம்

சந்தை 
ஒவ்வொரு வாரமும் சனிக் கிழமை பேருந்து நிலையம் அருகே உள்ள திடலில் வாரச்சந்தை நடைபெறுகிறது. அக்டோபர் 05, 2019 முதல் ஜமாலி நகர் பூங்கா அருகே நடைபெற்று வருகின்றது.

வங்கிக‌ள் 
 கனரா வங்கி 
 இந்தியன் ஓவர்சீஸ் வங்கி
 பாரத ஸ்டேட் வங்கி
 ஆக்சிஸ் வங்கி
 திருச்சிராப்பள்ளி மாவட்ட மத்திய‌ கூட்டுறவு வங்கி
 பாண்டியன் கிராம வங்கி
 இந்தியன் ஓவர்சீஸ் வங்கி - ஊர் எல்லையில் (இருப்பு பென்னகோணம் ஊராட்சி)

தானியங்கி காசளிப்பு இயந்திரங்கள்
 கனரா வங்கி 
 இந்தியன் ஓவர்சீஸ் வங்கி
 பாரத ஸ்டேட் வங்கி இரண்டு இடங்களில்
 ஆக்சிஸ் வங்கி
 இந்தியா ஒன் ஏ.டி.எம்

அரசியல்
இலப்பைக்குடிக்காடு குன்னம் தமிழ்நாடு சட்டமன்ற தொகுதியின் கீழ் உள்ள ஊராகும். மக்களவைத் தொகுதிகளில் சிதம்பரம் தொகுதியின் கீழ் வருகிறது.

மேற்கோள்கள்

வெளி இணைப்புகள் 
 இலப்பைகுடிக்காடு பேரூராட்சியின் தொடர்புக்கு
விக்கிமேப்பியாவில் இலப்பைகுடிக்காடு அமைவிடம்

பெரம்பலூர் மாவட்டத்தில் உள்ள பேரூராட்சிகள்
இலால்குடி

இலால்குடி (ஆங்கிலம்:Lalgudi) என்பது இந்தியாவின் தமிழ்நாடு மாநிலத்தில் அமைந்துள்ள, திருச்சிராப்பள்ளி மாவட்டம், இலால்குடி வட்டத்தில் இருக்கும் ஒரு நகராட்சி ஆகும்.

2021-இல் நகராட்சியாக தரம் உயர்த்துதல்
16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.

அமைவிடம்
திருச்சி - சிதம்பரம் சாலையில், 23 கி.மீ. தொலைவில், இலால்குடி நகராட்சி உள்ளது. அருகமைந்த இலால்குடி தொடருந்து நிலையம் 0.5  கி.மீ. தொலைவில் உள்ளது.

நகராட்சியின் அமைப்பு              
10 ச.கி.மீ. பரப்பும், 24 வார்டுகளும், 96 தெருக்களும் கொண்ட இந்த நகராட்சி, இலால்குடி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 57 மீட்டர் (187 அடி) உயரத்தில் இருக்கின்றது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இந்நகராட்சி 6,129  வீடுகளும், 23,740 மக்கள்தொகையும் கொண்டது.

கோயில்கள்
 இலால்குடி சப்தரிஷீஸ்வரர் திருக்கோயில்
 நன்னிமங்கலம் அருள்மிகு மீனாட்சி சுந்தரேஸ்வரர் திருக்கோயில் இலால்குடி - சாத்தமங்கலம் செல்லும் சாலையில் அமைந்துள்ள இந்த திருக்கோவிலில் பச்சைகல் மரகத லிங்க திருமேனியில் சிவபெருமான் காட்சி தருகிறார்.

புகழ்பெற்றவர்கள்
 இலால்குடி ஜெயராமன்
 அன்பில் மகேஷ் பொய்யாமொழி
 கே. என். நேரு

இதனையும் காண்க
தமிழக நகராட்சிகள்

மேற்கோள்கள்

வெளி இணைப்புகள்
 லால்குடி பேரூராட்சியின் தொடர்பு மையங்கள்

திருச்சிராப்பள்ளி மாவட்டத்திலுள்ள ஊர்களும் நகரங்களும்
இளையான்குடி

இளையாங்குடி (ஆங்கிலம்:Ilayangudi), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், இளையான்குடி வட்டத்தில் இருக்கும் ஒரு முதல்நிலை  பேரூராட்சி ஆகும். 

மாவட்ட தலைநகரமான சிவகங்கையிலிருந்து வட மேற்கே 37 கிலோமீட்டரிலும்,   மானாமதுரையிலிருந்து 21 கிலோமீட்டர் தென் கிழக்கேயும் அமைந்துள்ளது. அருகில் இருக்கும் விமான தளம் 70 கிலோமீட்டர் தொலைவில் உள்ள மதுரையில் அமைந்துள்ளது. அருகில் இருக்கும் ரயில் நிலையம் 14 கிலோமீட்டர் தொலைவில் உள்ள பரமக்குடியில் அமைந்துள்ளது.

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 5,947 வீடுகளும், 24,774 மக்கள்தொகையும் கொண்டது.  இது 21.64 சகிமீ பரப்பும்,  
18 வார்டுகளும், 144 தெருக்களும் கொண்ட இப்பேரூராட்சியானது மானாமதுரை (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.

இப்பேரூராட்சி 63 நாயன்மார்களில் ஒருவரான மாறநாயனார் வாழ்ந்த ஊராகும். இப்பேரூராட்சியில் 2.50 ஏக்கர் பரப்பளவில் வளம் மீட்பு பூங்கா அமைத்து இயற்கை உரம் தயாரிக்கப்பட்டு வருகின்றது. முஸ்லிம்கள் அதிகம் வசிக்கும் இளையான்குடிக்கு 6 மற்றும் 7-ஆம் நூற்றாண்டில் அரபு வர்த்தகர்களின் மூலம் இஸ்லாம் அறிமுகமாகியுள்ளது. இளையான்குடி நகரம் முந்தைய மதுரை மாவட்டத்தில் ஒரு பகுதியாக இருந்தது.

சிறப்பு
இளையான்குடி, 63 நாயன்மார்களில் ஒருவரான இளையான்குடி மாறநாயனார் அவதரித்து முக்தி அடைந்த தலம். இங்கு இளையான்குடி ராஜேந்திர சோழீஸ்வரர் கோயில் எனும் சிவன் கோயில் அமைந்துள்ளது.

மேலோட்டம்
இளையான்குடி முஸ்லிம்கள் நான்கு முக்கிய ஜமாஅத்களாக பிரிந்துள்ளனர். அவை
1. நெசவுக்காரர்கள் (நேசவுபட்டடை) - ஜவுளி தொழில் புரிந்தவர்கள்
2. எருதுக்காரர்கள் (மேலபட்டடை) - போக்குவரத்து புரிந்தவர்கள் 
3. கொடிக்கால்காரர்கள் (சாலை ஹனபி பட்டடை) - வெற்றிலை விவசாயம் செய்தவர்கள் 
4. சோனவர்கள் (சாலை ஷாபி பட்டடை) - சாலை நேசவுப்பட்டடையினர் என்றும் அழைக்கப்பட்டனர்

இஸ்லாமிய பாரம்பரிய உணவு வகைகள் இங்கு பிரபலம். அதிக அளவில் கடைகள், செங்கல் சூளைகள், கணினி மையங்கள், மிதிவண்டி கடைகள், கட்டுமான பொருள் கடைகள், ஒலி-ஒளி நிலையங்கள், விளையாட்டு மைதானங்கள், அச்சகங்கள் என இளையான்குடி அமைந்துள்ளது. முஸ்லிம்கள் பெரும்பான்மையாக வசிப்பதால் அதிக அளவில் வழிபாட்டு தளமான மசூதிகள் அமைந்துள்ளன.

ஆதாரங்கள்

சிவகங்கை மாவட்டத்தில் உள்ள பேரூராட்சிகள்
மாதம்பாக்கம்

மாதம்பாக்கம் (ஆங்கிலம்:Madambakkam), இந்தியாவின் தமிழ்நாடு மாநிலத்தில் அமைந்த செங்கல்பட்டு  மாவட்டத்தில் உள்ள தாம்பரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும்.

இப்பகுதியில் பழமை வாய்ந்த சோழர் கால தேனுபுரீசுவரர் கோயில் அமைந்துள்ளது. இக்கோயிலின் அருகில் சிறப்பு வாய்ந்த சித்தர் பீடம் அமைந்துள்ளது. இத்திருக்கோயிலில் ஆண்டுதோறும் பங்குனி உத்திர திருவிழா மார்ச் மாதத்தில் 3 நாட்கள் சிறப்பாக நடைபெறும்.

தாம்பரம் மாநகராட்சியுடன் இணைத்தல்

3 நவம்பர் 2021 அன்று இப்பகுதியானது    தாம்பரம் மாநகராட்சியுடன் இணைக்கப்பட்டது.

அமைவிடம் 
மாதம்பாக்கம் பகுதி, காஞ்சிபுரத்திலிருந்து 46 கிமீ தொலைவில் உள்ளது. இதனருகே அமைந்த தொடருந்து நிலையம் 11 கிமீ தொலைவில் உள்ள தாம்பரத்தில் உள்ளது. இதன் கிழக்கில் பள்ளிக்கரணை 11 கிமீ; மேற்கில் சேலையூர் 3 கிமீ; வடக்கில் செம்பாக்கம் நகராட்சி 2 கிமீ மற்றும் தெற்கில் அகரம் ஊராட்சி 2 கிமீ தொலைவில் உள்ளது.

பகுதியின் அமைப்பு                    
8.02 சகிமீ பரப்பும்,    609 தெருக்களையும்  கொண்ட இப்பகுதி தாம்பரம்  (சட்டமன்றத் தொகுதி)  மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பகுதி 8,069 வீடுகளும், 31,681 மக்கள்தொகையும், கொண்டது. மேலும் இப்பகுதியின் எழுத்தறிவு 92.47%  மற்றும்  பாலின விகிதம் 1,000 ஆண்களுக்கு, 971 பெண்கள் வீதம் உள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 29 மீட்டர் (95 அடி) உயரத்தில் இருக்கின்றது.

மேற்கோள்கள்

 
செங்கல்பட்டு மாவட்டத்தில் உள்ள பேரூராட்சிகள்
சென்னை சுற்றுப் பகுதிகள்

செங்கல்பட்டு மாவட்டத்திலுள்ள ஊர்களும் நகரங்களும்
மதுக்கூர்

மதுக்கூர் (ஆங்கிலம்:Madukkur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் இருக்கும் ஒரு பேரூராட்சி ஆகும்.

அமைவிடம்
மதுக்கூர்  பேரூராட்சிக்கு கிழக்கே முத்துப்பேட்டை  18 கிமீ; மேற்கே பட்டுக்கோட்டை 12 கிமீ; வடக்கே மல்லிப்பட்டினம் 35 கிமீ; தெற்கே மன்னார்குடி 22 கிமீ ஒரத்தநாடு 25 கிமீ உள்ளது.

பேரூராட்சியின் அமைப்பு             
5 சகிமீ பரப்பும்,   15அ வார்டுகளும்,  32  தெருக்களும் கொண்ட இப்பேரூராட்சி  பட்டுக்கோட்டை (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  4,007  வீடுகளும், 16,266  மக்கள்தொகையும் கொண்டது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 3 மீட்டர் (9 அடி) உயரத்தில் இருக்கின்றது.

மதுக்கூரில் புகழ்பெற்றவர்கள்
அத்தி கோ. இராமலிங்கம், பேச்சாளர், இலக்கியவாதி
 மரைக்காயர் - இவரது பெயர் முகமது யாக்கூப் மரைக்காயர். இலக்கியத்தில் உரையாடுவதில், அழகிய தமிழில் பேசுவதில் சிறந்தவர். மதுக்கூர் சுற்று வட்டாரம் முழுவதும் புகழ்பெற்றவர். இவரை 'மதுக்கூர் கம்பன்' என்று அழைத்து வந்தனர்.
 மதுக்கூர் மஜீத் - இவரது முழுப்பெயர் அப்துல் மஜீத். மதுக்கூர் சுற்று வட்டாரம் மட்டுமல்லாது தமிழகம் முழுவதும் தனது பழக்க வழக்கத்தால் பரிச்சயமானவர். இஸ்லாமிய பாடல்கள் சொந்தமாக தானே இயற்றி பாடி, பல மேடை கச்சேரிகள் செய்து வந்துள்ளார். சிங்கப்பூர் மலேசியாவிலும் கச்சேரிகள் செய்து வந்துள்ளார்.
 மதுக்கூர் கண்ணன் - அல்லிதந்த வானம் அன்னையல்லவா, சொல்லி தந்த பூமி தந்தையல்லவா..என்ற வரிகளை தமிழ் உலகிற்கு தந்தவர் தான் 'மதுக்கூர் கண்ணன்'. யார் திரைப்படத்தை இயக்கியதால்இவரை 'யார்கண்ணன்' என்றும் அழைக்கிறார்கள்.
 மதுக்கூர் இராமலிங்கம் - தமிழகம் முழுவதும் பல மேடைகளிலும் லியோனியுடன் சேர்ந்து பல பட்டிமன்றங்களில் பேசி இன்றும் இலக்கிய பணியில் வாழ்ந்து வருகிறார்.

வெளி இணைப்புகள்
 மதுக்கூர் பேரூராட்சியின் தொடர்பு மையங்கள்

ஆதாரங்கள்

தஞ்சாவூர் மாவட்டத்தில் உள்ள பேரூராட்சிகள்
மல்லாங்கிணறு

மல்லாங்கிணறு (ஆங்கிலம்:Mallankinaru), இந்தியாவின், தமிழ்நாடு மாநிலத்தில், அமைந்துள்ள விருதுநகர் மாவட்டம்,  காரியாப்பட்டி வட்டத்தில் இருக்கும் ஒரு பேரூராட்சி ஆகும். இங்கு பழமையான செங்கமலத்தாயார் உடனுறை சென்னகேசவப் பெருமாள் திருக்கோவில் உள்ளது. இது விருதுநகரிலிருந்து 13 கி.மீ. தொலைவில் உள்ளது. 

2011-ஆம் ஆண்டு மக்கள்தொகை கணக்கெடுப்பின்படி, மல்லாங்கிணறு பேரூராட்சி 3,308 வீடுகளும், 12,986 மக்கள்தொகையும் கொண்டது.

இது 8.7 ச.கி.மீ. பரப்பும்,  15 வார்டுகளும், 61 தெருக்களும் கொண்ட மல்லாங்கிணறு  பேரூராட்சி திருச்சுழி (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.

இவ்வூரில் பிறந்தவர்கள் 
 எஸ். ராமகிருஷ்ணன் - தமிழ் எழுத்தாளர் 
 தங்கம் தென்னரசு - தமிழக அரசியல்வாதி முன்னாள் அமைச்சர் தங்கப்பாண்டியன் அவர்களின் மகன்.
 இங்கு இரண்டு மேல்நிலைப்பள்ளி களும் இரண்டு ஆரம்ப பள்ளிகளும் ஒரு ஆரம்ப சுகாதார நிலையமும் நன்கு பிரசித்தி பெற்ற கோவில்களும் தேவாலயமும் உள்ளன.
 இங்கு பலதரப்பட்ட மக்கள் வசிக்கின்றனர்.
 அதிகபட்சமாக இந்துக்களே அதிகம் உள்ளனர்.

ஆதாரங்கள்

வெளி இணைப்புகள் 
 விக்கிமேப்பியாவில் மல்லாங்கிணறு அமைவிடம்

விருதுநகர் மாவட்டத்தில் உள்ள பேரூராட்சிகள்
மம்சாபுரம்

மம்சாபுரம் (ஆங்கிலம்:Mamsapuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், ஸ்ரீவில்லிப்புத்தூர் வட்டத்தில் இருக்கும் தேர்வுநிலை பேரூராட்சி ஆகும். இது ஸ்ரீவில்லிப்புத்தூரிலிருந்து 8 கிமீ தொலைவிலும்,  விருதுநகரிலிருந்து 51 கிமீ தொலைவிலும் உள்ளது.

2011-ஆம் ஆண்டு மக்கள்தொகை கணக்கெடுப்பின்படி, மம்சாபுரம்  பேரூராட்சி 52 சதுர கிலோ மீட்டர் பரப்பளவும், 18 வார்டுகளும், 5,388   வீடுகளும், 150 தெருக்களும், 18,635 மக்கள்தொகையும் கொண்டது.  மம்சாபுரம் பேரூராட்சி ஸ்ரீவில்லிப்புத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.

பெயர்க் காரணம்
மருதநாயகம் அல்லது கான்சாகிப் என்கிற முகமது யூசுப்கானின் பெயரால் மகம்மது கான்சாகிப் புரம் என்றழைக்கபட்ட ஊரே இப்பொழுது மம்சாபுரம் என்றழைக்கப்படுகிறது.

மேற்கோள்கள்

வெளியிணைப்புகள்
 மம்சாபுரம் பேரூராட்சியின் இணையதளம்

விருதுநகர் மாவட்டத்தில் உள்ள பேரூராட்சிகள்
மண்ணச்சநல்லூர்

மண்ணச்சநல்லூர் (ஆங்கிலம்:Manachanallur), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், திருச்சி மாநகரின் புறநகரும் , மண்ணச்சநல்லூர் வட்டத்தின் நிர்வாகத் தலைமையிடமும், பேரூராட்சியாகும். இது 2023 இல் திருச்சிராப்பள்ளி மாநகராட்சியுடன் இணைக்கபட்டது.

அமைவிடம்
திருச்சி - துறையூர் செல்லும் சாலையில், திருச்சி மாநகராட்சி எல்லையில் இருந்து 12 கிமீ தொலைவில் மண்ணச்சநல்லூர் பேரூராட்சி உள்ளது.

பேரூராட்சியின் அமைப்பு             
18 வார்டுகள்  கொண்ட மண்ணச்சநல்லூர் பேரூராட்சி  மண்ணச்சநல்லூர்  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  2021 வீடுகளும், 25,931  மக்கள்தொகையும் கொண்டது.

கோயில்கள்
 மண்ணச்சநல்லூர் பூமிநாதசுவாமி கோயில்

மேற்கோள்கள் 

திருச்சிராப்பள்ளி மாவட்டத்தில் உள்ள பேரூராட்சிகள்
திருச்சிராப்பள்ளியின் சுற்றுப்புறங்களும் புறநகரங்களும்
மாங்காடு (காஞ்சிபுரம்)

மாங்காடு (Mangadu) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் குன்றத்தூர் வட்டத்தில் இருக்கும்  ஒரு நகராட்சியாகும். சென்னை பெருநகர பகுதியின் ஓர் அங்கம் ஆகும்.இங்கு புகழ்பெற்ற மாங்காடு காமாட்சி அம்மன் கோயில் உள்ளது. இதனருகில் பூந்தமல்லி உள்ளது.

நகராட்சியாக தரம் உயர்த்தல்
12 செப்டம்பர் 2021 அன்று இப்பேரூராட்சியை நகராட்சியாக தரம் உயர்த்தப்பட்டது.

அமைவிடம்  
மாங்காடு நகராட்சி பல்லவரத்தில்லிருந்து ￼￼11 கிமீ; சென்னை சென்டரல் இரயில் நிலையத்தில்யிலிருந்து 19 கிமீ, சென்னை விமான நிலையத்திலிருந்து 15 கிமீ தொலைவிலும் உள்ளது. அருகமைந்த தொடருந்து நிலையம் 11 கிமீ தொலைவில் உள்ள ஆவடி ஆகும்.

நகராட்சியின் அமைப்பு                     
8.40 சதுர கிலோமீட்டர் பரப்பும், 27  நகர மன்ற உறுப்பினர்களையும், 482 தெருக்களையும்  கொண்ட இந்நகராட்சி திருப்பெரும்புதூர்  (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும். தற்போது இந்த நகராட்சியுடன் அய்யப்பந்தாங்கள், கொழுமணிவாக்கம், சிக்கராயபுரம், பரணிபுத்தூர், மௌலிவாக்கம், மலையாம்பபாக்கம் ஆகிய ஊராட்சிகள் இணைய உள்ளன.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 9,438  வீடுகளும், 38,188 மக்கள்தொகையும், கொண்டது. மேலும் இந்நகராட்சியின் எழுத்தறிவு 86.91% மற்றும்  பாலின விகிதம் 1,000 ஆண்களுக்கு, 1004  பெண்கள் வீதம் உள்ளனர்.

மேற்கோள்கள் 

காஞ்சிபுரம் மாவட்ட நகராட்சிகள்
மங்களம்

மங்களம் (ஆங்கிலம்:Mangalam), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு நகரியம்  ஆகும்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 32 மீட்டர் (104 அடி) உயரத்தில் இருக்கின்றது.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7892 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மங்களம் மக்களின் சராசரி கல்வியறிவு 67% ஆகும்,  இதில் ஆண்களின் கல்வியறிவு 76%,  பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. மங்களம் மக்கள் தொகையில் 13%  ஆறு வயதுக்குட்பட்டோர் ஆவார்கள்.

மேற்கோள்கள்

திருப்பூர் மாவட்டத்திலுள்ள ஊர்களும் நகரங்களும்
மாப்பிளையூரணி

மாப்பிளையூரணி (ஆங்கிலம்:Mappilaiurani), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 26,802 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மாப்பிளையூரணி மக்களின் சராசரி கல்வியறிவு 73% ஆகும்,  இதில் ஆண்களின் கல்வியறிவு 77%,  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. மாப்பிளையூரணி மக்கள் தொகையில் 14%  ஆறு வயதுக்குட்பட்டோர் ஆவார்கள்.

மேற்கோள்கள்

தூத்துக்குடி மாவட்டத்திலுள்ள கிராமங்கள்
மரக்காணம்

மரக்காணம் (ஆங்கிலம்:Marakkanam), இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டத்தில் உள்ள மரக்காணம் வட்டம் மற்றும் மரக்காணம் ஊராட்சி ஒன்றியம் ஆகியவற்றின் நிர்வாகத் தலைமையிடமும், ஒரு பேரூராட்சியும் ஆகும். மரக்காணம் நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.

அமைவிடம்
மாவட்டத் தலைமையிடமான விழுப்புரத்திலிருந்து 80 கிமீ தொலைவில், கிழக்கு கடற்கரை சாலையில் அமைந்த மரக்காணம் பேரூராட்சிக்கு கிழக்கில் வங்காள விரிகுடா,  மேற்கில் திண்டிவனம் 40 கிமீ; வடக்கில் சென்னை 123 கிமீ மற்றும் தெற்கில் பாண்டிச்சேரி 38 கிமீ தொலைவில் உள்ளது.

பேரூராட்சியின் அமைப்பு                    
37.12 சகிமீ பரப்பும், 18 பேரூராட்சி மன்ற உறுப்பினர்களையும், 74 தெருக்களையும் கொண்ட  இப்பேரூராட்சி திண்டிவனம் (சட்டமன்றத் தொகுதி)க்கும் மற்றும் விழுப்புரம் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி     5,286   வீடுகளும், 22,034 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 76.7% மற்றும் பாலின விகிதம் 1,000 ஆண்களுக்கு, 1,003 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு,   931  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும்  முறையே 7,777 மற்றும் 245 ஆகவுள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 14 மீட்டர் (45 அடி) உயரத்தில் இருக்கின்றது. மரக்காணத்தின்  தபால் தலை குறியீடு எண்: 604303.

மேலும் பார்க்க 
கர்ணாவூர் மரக்காணம் ஒன்றியத்தில் அமைந்துள்ள கிராமம்.

ஆதாரங்கள்

விழுப்புரம் மாவட்டத்தில் உள்ள பேரூராட்சிகள்
மேலச்செவல்

மேலச்செவல் (ஆங்கிலம்:Melacheval), என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில் இருக்கும் ஒரு பேரூராட்சி ஆகும்.

அமைவிடம்
மேலச்செவல் பேரூராட்சி, திருநெல்வேலியிலிருந்து 15 கி.மீ. தொலைவில் உள்ளது. அம்பாசமுத்திரம் 15 கி.மீ. தொலைவில் உள்ளது.

பேரூராட்சியின் அமைப்பு
8 ச.கி.மீ. பரப்பும், 15 வார்டுகளும், 74 தெருக்களும் கொண்ட இப்பேரூராட்சி அம்பாசமுத்திரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,181 வீடுகளும், 8,435  மக்கள்தொகையும் கொண்டது.

ஆதாரங்கள்

திருநெல்வேலி மாவட்டத்தில் உள்ள பேரூராட்சிகள்
மேல்பட்டாம்பாக்கம்

மேல்பட்டாம்பாக்கம் (Melpattampakkam) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும்.

இப்பேரூராட்சிக்கு கிழக்கே நெல்லிக்குப்பம் ஈ.ஐ.டி. பாரி சர்க்கரை ஆலை உள்ளது, வடக்கில் தென்பெண்ணை ஆறு உள்ளது. மாமல்லபுரத்தை அடுத்து இப்பேரூராட்சி பகுதியில் சிலை சிற்ப வேலைகள் அதிகம் நடைபெறுகின்றது. இப்பகுதியில் விவசாயம் சிறந்த முறையிலும் முதன்மை தொழிலாகவும் செய்யப்படுகிறது. நெல், கரும்பு மற்றும் வாழை அதிக அளவில் சாகுபடி செய்யப்படுகிறது.

அமைவிடம்
இந்தியாவின் தென் கிழக்குப்பகுதியில் மேல்பட்டாம்பாக்கம் பேரூராட்சி அமைந்துள்ளது.கிழக்கே கடலூருக்கு 16 கி.மீ.; வடகிழக்கே புதுச்சேரி 42.2 கி.மீ.; மேற்கே பண்ருட்டி 10 கி.மீ.; வடமேற்கே விழுப்புரம் 30 கி.மீ. மற்றும் தெற்கே நெய்வேலி 40 கி.மீ. தொலைவில் உள்ளது.இங்கிருந்து விருத்தாச்சலம் 64 கி.மீ.சென்னை சுமார் 187 கி.மீ. தொலைவிலும், திருச்சி 169 கி.மீ. தொலைவிலும், சேலம் 188 கி.மீ. தொலைவிலும்,திருவண்ணாமலை 92 கி.மீ, தொலைவிலும்,மற்றும்  வேலூர் 156 கி.மீ.தொலைவிலும் அமைந்துள்ளன.

சாலைப் போக்குவரத்து 
மேல்பட்டம்பாக்கத்தில் சாலை வலைப்பின்னல் மூலமாக இணைக்கப்பட்டிருக்கும் நகரமாகும். பண்ருட்டி,கடலூர்,விழுப்புரம்,திருவண்ணாமலை,ஆரணி மற்றும் வேலூர்,உளுந்தூர்ப்பேட்டை, கள்ளக்குறிச்சி,சின்னசேலம், சேலம்,ஈரோடு,திருப்பூர்,கோயம்புத்தூர்,உதகமண்டலம் போன்ற  நகரங்களுக்கு செல்ல அடிக்கடி பேருந்துகள் உள்ளன.

இருப்புப்பாதை 
மேல்பட்டம்பாக்கத்தில் ரயில் நிலையம் உள்ளது - நிலையக் குறியீடு MBU. இது இந்திய ரயில்வேயின் தெற்கு ரயில்வே மண்டலத்தின் திருச்சிராப்பள்ளி கோட்டத்தின் கட்டுப்பாட்டில் உள்ளது. விழுப்புரம் - திருச்சி, (வழி: கடலூர், மயிலாடுதுறை, கும்பகோணம், தஞ்சாவூர் மின்மயமாக்கப்படாத அகலப் பாதை.இது மெயின் லைன் என்றும் அழைக்கப்படுகிறது. இதன் வழியே இயக்கப்படும் ரயில்கள் மேல்பட்டம்பாக்கத்தில் ரயில் நிலையத்தின் வழியாக செல்கின்றன.

விமான நிலையங்கள் 
மிக அருகில் உள்ள விமான நிலையம் நெய்வேலி விமான நிலையம் மற்றும் புதுச்சேரி - பாண்டிச்சேரி விமான நிலையம் - 42.2 கிலோமீட்டர் தொலைவில் உள்ளது. ஸ்பைஸ்ஜெட் புதுச்சேரியிலிருந்து ஹைதராபாத் வரை வழக்கமான விமானங்களை இயக்குகிறது.

பேரூராட்சியின் அமைப்பு                    
5.67 சகிமீ பரப்பும் , 15  பேரூராட்சி மன்ற உறுப்பினரகளையும்,     72 தெருக்களையும் கொண்ட  இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி     1,603    வீடுகளும், 6,887 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 84.34%  மற்றும்  பாலின விகிதம் 1,000 ஆண்களுக்கு, 982 பெண்கள் வீதம் உள்ளனர்.

பள்ளிகள் 
*அரசு உயர்நிலைப் பள்ளி.
*ஊராட்சி ஒன்றிய நடுநிலைப்பள்ளி
*ஆனந்தா மெட்ரிகுலேஷன் பள்ளி.
*பெண்கள் கிறிஸ்தவ மேல்நிலைப் பள்ளி.
*ஊராட்சி ஒன்றிய தொடக்கப்பள்ளி.

வழிபாட்டுத்தலங்கள் 
அருள்மிகு சிவசுப்பிரமணியசுவாமி திருக்கோயில்
அருள்மிகு சிவலோகநாதர் கோயில்
அஹ்லெ ஹதீஸ் பள்ளிவாசல்.

ஆதாரங்கள் 

கடலூர் மாவட்டத்தில் உள்ள பேரூராட்சிகள்
மேலூர், மதுரை மாவட்டம்

மேலூர் (ஆங்கிலம்:Melur) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். இங்கு பிரதான தொழிலாக கலப்பை தொழிற்சாலை முக்கியப் பங்கு வகிக்கின்றது. இந்நகரமானது மதுரையிலிருந்து திருச்சி, சென்னை செல்லும் பிரதான சாலையில் அமைந்துள்ளது.

புவியியல்
மதுரை மாவட்டத்தில், () என்ற புவியியல் ஆள்கூறுகள் கொண்டு, மேலூர் அமைந்துள்ளது. கடல் மட்டத்தில் இருந்து இவ்வூர் சராசரியாக 149 மீட்டர் (488 அடி) உயரத்தில் இருக்கின்றது.

மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 20,405 ஆண்கள், 19,612 பெண்கள் ஆவார்கள். மேலூரில் 1000 ஆண்களுக்கு 961 பெண்கள் உள்ளனர். இது தமிழக மாநில சராசரியான 996-யை விட குறைவானது. மேலூர் மக்களின் சராசரி கல்வியறிவு 89.51% ஆகும், இதில் ஆண்களின் கல்வியறிவு 94.27%, பெண்களின் கல்வியறிவு 84.60% ஆகும். இது மாநில சராசரி கல்வியறிவான 80.09% விட அதிகமானதே. மேலூர் மக்கள் தொகையில் 4,488 (11.22%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 907 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 78.72% ஆக இருக்கின்றனர். அதையடுத்து இசுலாமியர்கள் 18.80% கிருஸ்துவர்கள் 2.19%, என்ற விகிதத்தில் இருக்கின்றனர். மேலூர் மொத்த மக்கள்தொகையில் தாழ்த்தப்பட்டோர் 12.33%, பழங்குடியினர் 0.39% ஆக உள்ளனர். மேலூரில் 9,872 வீடுகள் உள்ளன.

மேற்கோள்கள் 

மதுரை மாவட்ட நகராட்சிகள்
மேல்விஷாரம்

மேல்விஷாரம் (ஆங்கிலம்:Melvisharam), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தின், வாலாஜாபேட்டை வட்டத்தில் உள்ள இரண்டாம் நிலை நகராட்சி ஆகும். மேல்விஷாரம் நகரம் வாலாஜாபேட்டைக்கு  மேற்கே 18 கிமீ தொலைவில் உள்ளது.

மக்கள் வகைப்பாடு 
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 8,906 குடும்பங்களையும் கொண்ட இந்நகரத்தின் மக்கள்தொகை 44,786  ஆகும். இந்நகரத்தின் எழுத்தறிவு 83.5% மற்றும் பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் 5508  எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே4,025  மற்றும் 15 ஆகவுள்ளனர். மக்கள்தொகையில் இந்துக்கள் 22.97%, இசுலாமியர்கள் 76.12%, கிறித்தவர்கள் 0.77%% , தமிழ்ச் சமணர்கள் 0.0%, பிறர் 0.12% ஆகவுள்ளனர்.

மேற்கோள்கள்

மேலும் பார்க்க
மேல்விஷாரம் நகராட்சி இணையதளம் 

இராணிப்பேட்டை மாவட்டத்திலுள்ள ஊர்களும் நகரங்களும்
இராணிப்பேட்டை மாவட்ட நகராட்சிகள்
மீஞ்சூர்

மீஞ்சூர் () இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், பொன்னேரி வட்டத்தில் இருக்கும் ஒரு பேரூராட்சி ஆகும். மீஞ்சூர் ஊராட்சி ஒன்றியத்தின் வட்டார வளர்ச்சி அலுவலகம் மீஞ்சூரில் இயங்குகிறது. மீஞ்சூர், காஞ்சி மாநகரைப் போன்று, கோவில்கள் நிறைந்த தலம் என்பதால், இதனை, வடகாஞ்சி என்றும் அழைப்பர்.  இங்குள்ள வரதராஜ பெருமாள் கோவிலில் திருவிழா, பத்து நாட்கள் மிகச் சிறப்பாக நடைபெறும்.

அமைவிடம் 
பொன்னேரி வட்டத்தில் அமைந்த மீஞ்சூர், திருவள்ளூரிலிருந்து 54 கி.மீ. தொலைவில் உள்ளது. மீஞ்சூரில் தொடருந்து  நிலையம் உள்ளது. இதனருகே, கிழக்கில் எண்ணூர் 10 கி.மீ.; மேற்கில் சோழவரம் 10 கி.மீ.; வடக்கில் பொன்னேரி 10 கி.மீ.; தெற்கில் சென்னை 20 கி.மீ. தொலைவில் உள்ளன.

பேரூராட்சியின் அமைப்பு                
8.28 ச.கி.மீ. பரப்பும், 18  பேரூராட்சி மன்ற உறுப்பினர்களையும், 562 தெருக்களையும்  கொண்ட இப்பேரூராட்சி பொன்னேரி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்கு உட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை  கணக்கெடுப்பின்படி,  இப்பேரூராட்சி 7,048  வீடுகளும், 28,337 மக்கள்தொகையும், கொண்டது. மேலும், இப்பேரூராட்சியின் எழுத்தறிவு 87.88% மற்றும்  பாலின விகிதம்  ஆயிரம் ஆண்களுக்கு, 1000  பெண்கள் வீதம் உள்ளனர்.

புவியியல்
இவ்வூரின் அமைவிடம்  ஆகும். கடல் மட்டத்திலிருந்து இவ்வூர், சராசரியாக 11 மீட்டர் (36 அடி) உயரத்தில் இருக்கின்றது.

மேற்கோள்கள்
மொடக்குறிச்சி

மொடக்குறிச்சி (ஆங்கிலம்:Modakurichi), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் மொடக்குறிச்சி வட்டத்தில் இருக்கும் ஒரு பேரூராட்சி ஆகும். மொடக்குறிச்சி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.

அமைவிடம் 
மொடக்குறிச்சி பேரூராட்சிக்கு வடக்கில் 17 கி.மீ. தொலைவில் ஈரோடு உள்ளது. இதன் கிழக்கில் கொடுமுடி 28 கி.மீ.; மேற்கில் பெருந்துறை 26 கி.மீ. தொலைவில் உள்ளன.

பேரூராட்சியின் அமைப்பு           
11.78 ச.கி.மீ. பரப்பும், 15 பேரூராட்சி மன்ற உறுப்பினர்களையும், 68 தெருக்களையும் கொண்ட இப்பேரூராட்சி மொடக்குறிச்சி   (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   3,076     வீடுகளும், 9,907 மக்கள்தொகையும் கொண்டது.

புகழ்பெற்றவர்கள்
 சுப்புலெட்சுமி ஜெகதீசன், 1977 மற்றும் 1996 ஆண்டுகளில் மொடக்குறிச்சி (சட்டமன்றத் தொகுதி)யில் போட்டியிட்டு வென்றவர். இவர்  1977 - 80 ஆம் ஆண்டுகளில் எம். ஜி. ஆர். அமைச்சரவையில் இடம் பெற்றார். பின்னர் தி.மு.க.வில் சேர்ந்து, 1989-இல் மு. கருணாநிதி அமைச்சரவையில் சமூகநலத்துறை அமைச்சராகப் பொறுப்பு வகித்தார்.

ஆதாரங்கள்

ஈரோடு மாவட்டத்தில் உள்ள பேரூராட்சிகள்
மோகனூர்

மோகனூர் (ஆங்கிலம்:Mohanur), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டம், மோகனூர் வட்டத்தில் இருக்கும் ஒரு பேரூராட்சி ஆகும். இங்கு சேலம் கூட்டுறவு சர்க்கரை ஆலை அமைந்துள்ளது. நாமக்கல் கவிஞர் இராமலிங்கம் பிள்ளை இங்கு பிறந்தார். மோகனூர் சோழ மண்டலத்தின் மேற்கு எல்லையாகவும், சோழ மண்டலத்தின் முகம் போன்றும் அமைந்திருப்பதால் இந்த ஊர் வரலாற்று காலத்தில் முகவனூர் என்றழைக்கப்பட்டது. பின்னாளில் மோகனூர் என்று மருவி நின்று நிலை பெற்றது. கொங்கு மண்டலச் சதகத்துக்குள் இதற்கான பாடல்கள் ஆதாரமாக உள்ளன. மூவர் தேவாரத்தில் கொங்கு தென்குமரி  என இந்த ஊர் காவிரிக்கரை சிறப்பித்துக் குறிப்பிடப்பட்டுள்ளது. மோகனூர் நகரம் முந்தைய சேலம் மாவட்டத்தில் ஒரு பகுதியாக இருந்தது.

அமைவிடம்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 143 மீட்டர் (469 அடி) உயரத்தில் இருக்கின்றது.

மோகனூர் பேரூராட்சிக்கு வடக்கில் நாமக்கல் 19 கிமீ தொலைவிலும்; கிழக்கில் காட்டுப்புத்தூர் 15 கிமீ தொலைவிலும் உள்ளது. கரூரிலிருந்து 13 கி.மீ தொலைவிலும் உள்ள மோகனூர் காவிரிக் கரையோரம் அமைந்துள்ளது.

மோகனூரில் காவிரி ஆறானது வடக்கிலிருந்து தெற்கு நோக்கி பாய்கிறது. காவிரியின் மறு கரையில் வாங்கல் உள்ளது,   சேலம் - நாமக்கல் - கரூர் இருப்புப்பாதை  இவ்வூர் வழியாகச் செல்கிறது.

பேரூராட்சியின் அமைப்பு                 
3 சகிமீ பரப்பும்,  15 பேரூராட்சி மன்ற  உறுப்பினர்களையும்,       27 தெருக்களையும் கொண்ட இப்பேரூராட்சி நாமக்கல்   (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி     3,890   வீடுகளும்,  14,315 மக்கள்தொகையும் கொண்டது.

பள்ளிகள்
 அரசினர் ஆண்கள் மேனிலை பள்ளி
 அரசினர் பெண்கள் மேனிலை பள்ளி
 சேலம் கூட்டுறவு சர்க்கரை ஆலை மெட்ரிகுலேஷன் பள்ளி
 கலைமகள் மெட்ரிகுலேஷன் பள்ளி
 சரோஜினி வித்யாலயா மெட்ரிகுலேஷன் பள்ளி
 ராசி மெட்ரிகுலேஷன் பள்ளி
மற்றும் பஞ்ஜாயத்து துவக்கப்பள்ளிகளும் சில உள்ளன

மருத்துவமனைகள்
 கேஜே மருத்துவமனை
 தனராசா மருத்துவமனை
 மலர் மருத்துவமனை
 தங்கம் மருத்துவமனை
 காந்தமலை மருத்துவமனை
 குமரன் மருத்துவமனை
 சர்க்கரை ஆலை மருத்துவமனை
 பழனி (கருணாநிதி) மருத்துவமனை

திரையரங்குகள்
 பாலசுப்பிரமணியா
 அய்யனார் (இயங்காத நிலையில்)

இதனையும் காண்க
 மோகனூர் வட்டம்

ஆதாரங்கள்

நாமக்கல் மாவட்டத்தில் உள்ள பேரூராட்சிகள்
முகசிப்பிடாரியூர்

முகசிப்பிடாரியூர் (ஆங்கிலம்:Mukasipidariyur), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு கணக்கெடுப்பில் உள்ள ஊர்  ஆகும்.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,045 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். முகசிப்பிடாரியூர் மக்களின் சராசரி கல்வியறிவு 62% ஆகும், இதில் ஆண்களின் கல்வியறிவு 73%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியது. முகசிப்பிடாரியூர் மக்கள் தொகையில் 9% ஆறு வயதுக்குட்பட்டோர் ஆவார்கள்.

மேற்கோள்கள்

ஈரோடு மாவட்டத்திலுள்ள ஊர்களும் நகரங்களும்
மூலனூர்

மூலனூர் (ஆங்கிலம்:Mulanur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்திலுள்ள, தாராபுரம் வட்டத்தில் உள்ள  மூலனூர் ஊராட்சி ஒன்றியத்தின் தலமையிடமும், தேர்வு நிலை பேரூராட்சி ஆகும்.

இப்பேரூராட்சி பகுதியில் விவசாயமே முக்கிய தொழிலாகும். மழைப் பொழிவை ஆதாராமாகக் கொண்டு இப்பகுதியில் விவசாய பணிகளும், கால்நடைகள் வளர்ப்பும் மேற்கொள்ளப்படுகிறது. முருங்கைக்காய், மிளகாய் மற்றும் கண்வலி கிழங்கு என்ற மருத்துவ தன்மையுள்ள கிழங்கு அதிக அளவில் பயிரிடப்படுகிறது. இப்பேரூராட்சி பகுதி முழுமைக்கும் காவிரி ஆற்றின் நீரை கொடுமுடி என்ற இடத்திலிருந்து கூட்டுக் குடிநீர் திட்டம் மூலம் குடிநீர் விநியோகம் செய்யப்படுகிறது.

அமைவிடம்  
இப்பேரூராட்சியிலிருந்து திருப்பூர் 67  கிமீ தொலைவில் உள்ளது. இதனருகே மேற்கில் தாராபுரம் 20 கிமீ; வடக்கில் வெள்ளக்கோயில் 20 கிமீ தொலைவில் உள்ளது.

பேரூராட்சியின் அமைப்பு  
இது  48.5 சகிமீ பரப்பும்,  15 பேரூராட்சி மன்ற உறுப்பினர்களையும், 105 தெருக்களையும் கொண்ட இப்பேரூராட்சி  தாராபுரம்   (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 4,617    வீடுகளும்,  15,223 மக்கள்தொகையும் கொண்டது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.

மேற்கோள்கள்

திருப்பூர் மாவட்டத்தில் உள்ள பேரூராட்சிகள்
முசிறி (திருச்சி மாவட்டம்)

முசிறி (Musiri), இந்தியாவின் தமிழ்நாடு மாநிலத்தில்,  திருச்சிராப்பள்ளி மாவட்டம், முசிறி வட்டத்தின் நிர்வாகத் தலைமையிடமும், நகராட்சியும் ஆகும். திருச்சிக்கு வடமேற்கில் 32 கி.மீ தொலைவில் முசிறி நகராட்சி உள்ளது.

2021-இல் நகராட்சியாக தரம் உயர்த்தப்படல்
16 அக்டோபர் 2021 அன்று முசிறி பேரூராட்சியை  நகராட்சியாக தரம் உயர்த்துவதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.

வரலாறு 
ஒப்புமை நினைவால் கருவூர்ச் சேரர் சூட்டிய பெயர் இந்த ஊர் முசிறி. முசிறி (சேரநாட்டுத் துறைமுகம்). இதன் பெயர்தான் காவிரிக்கரை முசிறிக்குச் சூட்டப்பட்டுள்ளது.

புவியியல் 
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 82 மீட்டர் (269 அடி) உயரத்தில் இருக்கின்றது.

நகராட்சியின் அமைப்பு              
18.80 சகிமீ பரப்பும், 24 வார்டுகளும், 105  தெருக்களும் கொண்ட நகராட்சி  முசிறி  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

மக்கள் தொகை பரம்பல் 
2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 7,764  வீடுகளும், 28,727 மக்கள்தொகையும் கொண்டது.

கல்வி 
முசிறியில் மொத்தம் 4 மேல்நிலைப்பள்ளிகள் உள்ளன. 
 அரசினர் ஆண்கள் மேல்நிலைப்பள்ளி  (முசிறி - திருச்சி சாலை)
 அரசினர் பெண்கள் மேல்நிலைப்பள்ளி  (முசிறி - தா.பேட்டை சாலை)
 அமலா பெண்கள் மேல்நிலைப்பள்ளி   [தமிழ் & ஆங்கிலம் (அரசு உதவி)] (முசிறி - துறையூர் சாலை)
 சாந்தி மெட்ரிகுலேசன் மேல்நிலைப்பள்ளி  (முசிறி - தா.பேட்டை சாலை)

கல்லூரி 
முசிறி அருகே 4 கி.மீ தொலைவில் வடுகபட்டி என்னும் பகுதியில் அறிஞர் அண்ணா அரசு கலை மற்றும் அறிவியல் கல்லூரியானது. இது 1968 முதல் செயல்பட்டு வருகின்றது.

மேலும் முசிறி - துறையூர் நெடுஞ்சாலையில் முசிறியிலிருந்து சரியாக 5 கி.மீ தொலைவில் சிவிலிப்பட்டி என்னும் சிற்றூரில் MIT என்னும் தனியார் பல்-தொழில்நுட்பக் கல்லூரி அமைந்துள்ளது

பிற தகவல்கள் 
மேலும் முசிறி வளர்ச்சி பெற்று வரும் நகராட்சியாகும். இங்கே 2 பேருந்து நிலையங்கள் உள்ளன. இங்கே பல வளர்ந்து வரும் தொழில் துறை நிறுவனங்கள் உள்ளன. முசிறியின் முக்கிய பகுதியாகக் கருதப்படும் கைகாட்டி பகுதியில் பல ஜவுளி கடைகள், வங்கிகள், நிதி நிறுவன்ங்கள் மற்றும் பங்கு வர்த்தக நிறுவனங்கள் அமைந்துள்ளன.

முசிறி அருகே சுமார் 14 கி.மீ தொலைவில் குணசீலம் என்னும் ஊரில் அமையப் பெற்ற வைணவ தலமே பிரசன்ன வெங்கடாசலபதி ஆலயமாகும். மேலும் மன நலம் பாதிக்கபட்டோரை குணமாக்கும் சக்தி வாய்ந்த கோவில் என்று நம்பப்படுகிறது.

முசிறி கைகாட்டியில் இருந்து காவிரிக் கரைக்கு அருகில் கரை அடிக்கடி உடைந்து வந்த நிலையில் கட்டப்பட்ட கோவிலே அழகுநாச்சியம்மன் கோவிலாகும். 21 பந்தி தெய்வங்களை கொண்ட கோவிலாகும்.

மேற்கோள்கள்

வெளி இணைப்புகள்
 முசிறி பேரூராட்சியின் தொடர்பு மையங்கள்
http://templesinsouthindia.com/templedetails.php?templeId=1448

திருச்சிராப்பள்ளி மாவட்டத்திலுள்ள ஊர்களும் நகரங்களும்
மைலாடி

மயிலாடி (ஆங்கிலம்:Mylaudy), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில்  இருக்கும் வயல்கள், மலைகள், ஆறுகள், இயற்கை வளங்கள் நிறைந்த ஒரு பேரூராட்சி ஆகும்.

போக்குவரத்து வசதிகள் 
வடசேரி, நாகர்கோவில், ஆரல்வாய்மொழி, ராஜவூர், திருச்செந்தூர், தூத்துக்குடி, உவரி, கன்னியாகுமரி ஆகிய இடங்களில் இருந்து தமிழக அரசு பேருந்துகளை இயக்குகிறது. (1A, 3, 3A, 3B, 3C, 3E, 3F, 3G, V3, 570, 70C, 30C, 30, 33B, 23....) (மயிலாடியில் பேருந்து நிற்கும்) 

கேரள அரசு புனித இடங்களான ஹரிபாட், திருவனந்தபுரம், நாகர்கோவில், ஆத்தங்கரை பள்ளிவாசல் (திருநெல்வேலி மாவட்டம்) இடையே பேருந்து இயக்குகிறது. (மயிலாடி வழியாக)

மக்கள் தொகை
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சியில் 2,661 வீடுகளும், 10,070 மக்கள்தொகையும் கொண்டது.

தொழில்
இவ்வூர் கற்சிற்பங்களுக்கு பெயர் பட்டது. இவ்வூரில் இருநூறுக்கும் மேற்பட்ட சிற்பக்கூடங்களில், சுமார் ஐயாயிரத்திற்கும் மேற்பட்டவர்கள் சிற்பத் தொழிலைச் சார்ந்து இருக்கின்றனர். கயத்தாறில் உள்ள வீரபாண்டிய கட்டபொம்மன் சிலை, சென்னை மெரினாவில் உள்ள திருவள்ளுவர் சிலை போன்றவை மைலாடி சிற்பிகளால் செய்யப்பட்டவை. அண்மையில் ஐயன் திருவள்ளுவரின் 6-அடி உயரச் சிலை ஒன்று ஆஸ்ரேலியாவில் நிறுவதற்காக கப்பல் மூலம் அனுப்பிவைக்கப்பட்டள்ளது. நிறைந்த அளவில் கடவுளரின் சிற்பங்கள் கல்லில் உருவாக்கப்படுகின்றன.

ஆதாரங்கள்

கன்னியாகுமரி மாவட்டத்தில் உள்ள பேரூராட்சிகள்
நாகரசம்பட்டி

நாகரசம்பட்டி அல்லது நாகோஜனஹள்ளி (Nagojanahalli), என்ற ஊரானது இந்தியாவின் தமிழ்நாடு மாநிலத்தில் அமைந்துள்ள கிருட்டிணகிரி மாவட்டம், போச்சம்பள்ளி வட்டத்தில் இருக்கும் ஒரு பேரூராட்சி ஆகும். 

இங்கு அரசு மேல்நிலைப் பள்ளி உள்ளது. இப்பேரூராட்சிக்குட்பட்ட என். தட்டக்கல் கிராமத்தில் திப்புசுல்தான் காலத்திய கோட்டை உள்ளது. இப்பேரூராட்சியிலிருந்து எட்டு கி.மீ தொலைவில் சோழர் காலத்தில் கட்டப்பட்ட  கோயில், தென்பெண்ணை ஆற்றின் கரையோரம் இருப்பதால் பென்னேசுவரமடம் சிவன் கோவில் என அழைப்பர்.

அமைவிடம் 
இப்பேரூராட்சிக்கு 25 கிமீ தொலைவில் கிருஷ்ணகிரி உள்ளது. இதன் கிழக்கில் ஊத்தங்கரை 30 கிமீ; மேற்கில் பாலக்கோடு 40 கிமீ; வடக்கில் காவேரிப்பட்டணம் 15 கிமீ; தெற்கில் காரிமங்கலம் 15 கிமீ தொலைவில் உள்ளது. இதனருகே அமைந்த தொடருந்து நிலையம் 40 கிமீ தொலைவில் பாலக்கோடு உள்ளது.

பேரூராட்சியின் அமைப்பு    
14.87  சகிமீ பரப்பும், 15 பேரூராட்சி மன்ற  உறுப்பினர்களையும், 59 தெருக்களையும்   கொண்ட இப்பேரூராட்சி  பர்கூர் சட்டமன்றத் தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 2,483    வீடுகளும், 9,953 மக்கள்தொகையும் கொண்டது.

மேற்கோள்கள் 

கிருஷ்ணகிரி மாவட்டத்தில் உள்ள பேரூராட்சிகள்
நங்கவரம்

நங்கவரம் (ஆங்கிலம்:Nangavaram), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், குளித்தலை வட்டத்தில் இருக்கும் ஒரு  பேரூராட்சி ஆகும். 
நான்கு  வருவாய் கிராமங்கள் வடக்கு-(1,2) தெற்கு-(1,2) உள்ளன.

இவ்வூர் சோழர் காலத்தில் நங்கை பிரமதேயமான அரிஞ்சிகைச் சதுர்வேதி மங்கலம் என்று அழைக்கப்பட்டு வந்துள்ளது.

தொழில்கள்
காவிரி ஆறு அருகில் இருப்பதால் விவசாயம் முதன்மைத் தொழிலாகும். உய்யக்கொண்டன், கட்டளை மேட்டு வாய்க்கால் மூலம் பாசனம் பெருகிறது.மண்வளமும் நீர்வளமும் இருப்பதால் [[வாழை], [கோரை புல்],[ கரும்பு], [நெல் ]]பயிர்கள் அலங்கரிக்கும். குறிப்பாக நெல் இங்கு அதிகம் பயிரிடப்படுகிறது. குளித்தலைக்கு மேற்கே லாலாப்பேட்டை என்ற ஊரிலிருந்து கிழக்கே நங்கவரம் வரையில் பகுதிகளில் பயிரிடப்படும் பல்வேறு தரப்பட்ட நெல் ரகங்கள் மிகவும் பிரசித்தி பெற்றவை. தமிழகத்தின் திருச்சி மாவட்டம் மண்ணச்சநல்லூர் அதிகம் ஏற்றுமதி ஆகிறது.

அமைவிடம்
கரூர் - திருச்சி தேசிய நெடுஞ்சாலையில், கரூர்- 60 கி.மீ., குளித்தலை-18 கி.மீ.,  திருச்சிராப்பள்ளி-20 கி.மீ., பெருகமணி இரயில் நிலையம் -2.5 கி.மீ., முக்கொம்பு சுற்றுலாத்தலம்-6 கி.மீ. தொலைவில் நங்கவரம் பேரூராட்சி அமைந்துள்ளது.

பேரூராட்சியின் அமைப்பு             
18  வார்டுகள்  கொண்ட நங்கவரம் பேரூராட்சி  குளித்தலை (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

சிற்றூர்கள்

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  4,477   வீடுகளும், 17,629 மக்கள்தொகையும் கொண்டது.

ஆதாரங்கள்

கரூர் மாவட்டத்தில் உள்ள பேரூராட்சிகள்
நாரணாபுரம்

நாரணாபுரம் (ஆங்கிலம்:Naranapuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு கிராமம் ஆகும்.

மேற்கோள்கள்

விருதுநகர் மாவட்டத்திலுள்ள கிராமங்கள்
நாரவாரிக்குப்பம்

நாரவாரிக்குப்பம் (ஆங்கிலம்:Naravarikuppam), தமிழ்நாட்டின் திருவள்ளூர் மாவட்டம், மாதவரம் வட்டத்தில் அமைந்த பேரூராட்சி ஆகும். 5 சதுர கிலோ மீட்டர் பரப்பளவும், 18 வார்டுகளும், 110 தெருக்களும், 15,621 வீடுகளும், 62,838 மக்கள் தொகையும் கொண்ட நாரவாரிகுப்பம், சென்னைக்கு கிழக்கே 20 கிலோ மீட்டர் தொலைவிலும், திருவள்ளூருக்கு மேற்கே 35 கிலோ மீட்டர் தொலைவிலும், பொன்னேரிக்கு வடக்கே 25 கி மீ தொலைவிலும், அம்பத்தூருக்கு தெற்கே 15 கி மீ தொலைவிலும் அமைந்துள்ளது. அருகமைந்த தொடருந்து நிலையம் 12 கி மீ தொலைவில் உள்ள பெரம்பூரில் உள்ளது.

புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 13 மீட்டர் (42 அடி) உயரத்தில் இருக்கின்றது.

மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, 18,327 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நரவரிக்குப்பம் மக்களின் சராசரி கல்வியறிவு 75% ஆகும்.  இதில் ஆண்களின் கல்வியறிவு 81%;  பெண்களின் கல்வியறிவு 69% ஆகும். இது இந்திய தேசிய சராசரி கல்வியறிவான 59.5% விட கூடியதே. நரவாரிக்குப்பம் மக்கள் தொகையில் 12%  ஆறு வயதுக்குட்பட்டோர் ஆவார்கள்.

ஆதாரங்கள்

திருவள்ளூர் மாவட்டத்தில் உள்ள பேரூராட்சிகள்
நத்தம்

நத்தம் (ஆங்கிலம்:Natham), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், நத்தம் வட்டத்தில் இருக்கும் ஒரு பேரூராட்சி ஆகும். நத்தம் நகரம் முந்தைய மதுரை மாவட்டத்தில் ஒரு பகுதியாக இருந்தது.

2011-ஆம் ஆண்டு மக்கள்தொகை கணக்கெடுப்பின்படி, 23,660 மக்கள்தொகை கொண்ட இப்பேரூராட்சி, 12.43 சகிமீ பரப்பும், 18 வார்டுகளும் கொண்டது. இது நத்தம் (சட்டமன்றத் தொகுதி)க்கும்,  திண்டுக்கல் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி      வீடுகளும், 23,660 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 81.5% மற்றும்  பாலின விகிதம் 1,000 ஆண்களுக்கு, 1,010 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 995 பெண் குழந்தைகள் வீதம் உள்ளனர்.பட்டியல் சாதியினரும் பட்டியல் பழங்குடியினரும்  முறையே  5,329 மற்றும் 2 ஆகவுள்ளனர்.

ஆதாரங்கள்

திண்டுக்கல் மாவட்டத்தில் உள்ள பேரூராட்சிகள்
நாசரேத்து (தூத்துக்குடி)

நாசரேத்து (Nazerath), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு பேரூராட்சி ஆகும்.

கத்தோலிக்க கிறிஸ்தவர்களால் நாசரேத்து எனப்பெயரிடப்பட்டது. இங்கு 200 ஆண்டுகளுக்கு முன்பு கட்டப்பட்ட தூய யோவான்  பேராலயம் உள்ளது. நாசரேத் பகுதியில் கத்தோலிக்க கிறிஸ்தவ சமயத்தினர் அதிகளவில் உள்ளனர்.

நாசரேத்திற்கு கிழக்கே திருச்செந்தூர் 25 கிமீ, வடக்கே தூத்துக்குடி 50 கிமீ, மேற்கே திருநெல்வேலி 35 கிமீ, தெற்கே சாத்தான்குளம் 15 கிமீ தொலைவிலும் உள்ளது.

11.3 சகிமீ பரப்பும், 18 வார்டுகளும், 102 தெருக்களும் கொண்ட இப்பேரூராட்சி திருச்செந்தூர் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.2011-ஆம் ஆண்டு மக்கள் தொகை கணக்கெடுப்பின்படி வீடுகள் கொண்ட இப்பேரூராட்சியின் மக்கள்தொகை  16,862 ஆகும்.

குடியேற்றம்
1800ஆம் ஆண்டில் தஞ்சாவூர்ப் பிரதேசத்தைப் பூர்விகமாகக் கொண்ட புராடஸ்டண்ட் கிறிஸ்தவ நாடார்கள் நெல்லை சீமையிலுள்ள திருச்செந்தூருக்கு அருகில் குதிரைமொழித்தேரியை அடுத்துள்ள வாழையடி வகுத்தான் குப்பம் என்ற ஊரில் மிஷனரிமார்களால் குடியேற்றப்பட்டனர். அந்தப் புதிய குடியேற்றத்துக்கு நாசரேத் என்ற பெயரையும் சூட்டினர்.

ஆதாரங்கள்

தூத்துக்குடி மாவட்டத்தில் உள்ள பேரூராட்சிகள்